钦定古今图书集成/理学汇编/文学典/第062卷 > 耶律韩留
## 钦定古今图书集成/理学汇编/文学典/第062卷 > 耶律韩留

按《辽史》本传：“韩留，字速宁，仲父隋国王之后。有明识，
笃行义，举止严重，工为诗。统和间，召摄御院通进。开
泰三年，稍迁乌古敌烈部都监，俄知详稳事。敌烈部
叛，将宫分军从枢密使耶律世良讨平之，加千牛卫
大将军。重熙元年，累迁至同知上京留守，改奚六部
秃里太尉。性不苟合，为枢密使萧解里所忌。上欲召”
用，韩留，解里言目病不能视，议遂寝。四年，召为北面
林牙。帝曰：“朕早欲用卿，闻有疾，故待之至今。”韩留对
曰：“臣昔有目疾，才数月耳，然亦不至于昏。第臣驽拙，
不能事权贵，是以不获早睹天颜。非陛下圣察，则愚
臣岂有今日耶？”诏进《述怀诗》，上嘉叹。方将大用，卒。